नगर विकास न्यास की बैठक संपन्न
नगरविकास न्यास की बैठक बुधवार को अध्यक्ष जितेंद्रसिंह की अध्यक्षता में आयोजित की गई। बैठक में सदस्य सचिव बनवारीलाल रमण, जेवीवीएनएल के अधीक्षण अभियंता मांगीलाल जाट, जोधपुर जोन वरिष्ठ नगर नियोजक संदीप दंडवते एवं पीएचईडी अभियंता निरंजन मीणा उपस्थित रहे। बैठक में गत बैठक की कार्रवाई विवरण पर चर्चा की गई। उसके बाद विभिन्न योजनाओं पर विस्तृत चर्चा की गई। जिसमें जेठवाई रोड पर स्थित न्यास की आवासीय योजना में भूखंड़ों का निस्तारण नीलामी लॉटरी के द्वारा किए जाने पर न्यास कमेटी ने स्वीकृति प्रदान कर नगरीय विकास विभाग से पुष्टि लेने का निर्णय लिया। किशनघाट गांव के खसरा नंबर 75 76 में न्यास की नवीन आवासीय योजना के लिए अधिसूचना जारी करने के प्रस्ताव को स्वीकृति प्रदान कर नगरीय विकास विभाग को भेजने की अनुशंषा की गई। भूमि आवंटन के लिए लक्ष्मीनाथ बचत एवं साख सहकारी समिति, यूथ हॉस्टल, प्रिंस शिक्षण संस्थान के विभिन्न प्रस्तावों पर भी विस्तारपूर्वक चर्चा की गई।
जैसलमेर. नगर विकास न्यास की बैठक में उपस्थित सदस्य।
hin_Deva hin_Deva hin_Deva